 Owó gọbọi wá nídìí oko-owo igbó gbingbin, Ìpínlẹ Ondo kò ní pẹ gba àṣẹ láti gbin - Akeredolu Iroyin lawọn iwe iroyin abẹle n sọ pe lasiko iṣejọba oloogbe Oluṣẹgun Agagu ni wọn ti fi owo naa pamọ si aṣuwọn banki igbalode kan. Ninu atẹjade kan, kọmiṣọna feto iroyin ni ipinlẹ Ondo, Donald Ojogo ni kọmiṣọna feto iṣuna lo ṣawari owo naa nibi to farasin si. O ni ni kete ti kọmiṣọna feto iṣuna kansẹ ba owo naa lo fi to ijọba leti ti wọn si ti ṣe akọsilẹ rẹ. O ni ko si ọrọ sisan owo fun agbaṣẹṣe kankan lori owo naa nitori ko si agbaṣẹṣe ti wọn gba fun eto gbigba owo naa pada. Ondo Coronavirus: Akeredolu ní igbó ìpínlẹ Ondo ló dára jùlọ lágbaye tí kò sì yẹ kó máa ṣòfò Gomina Ìpínlẹ Ondo, Rotimi Akeredolu tí ṣàlàyé nípa opo anfaani tó wa nídìí ọgbìn igbó.Akeredolu, lásìkò to ń kopa lórí eto kan lórí ìkànnì BBC Yoruba taa pé ní Sọ tiẹ ni opo owo wa nídìí lílo èròjà igbó fún eto oko-owo.Akeredolu ni owó wá nibẹ, èwe ọlá sì lawa ń pè igbó. A fẹ wá ibi ti wọn yóò ti máa gbìn igbó, ti àjò to ń gbógun ti oogun oloro yóò sì mọ nípa rẹ, a máa sọ ibẹ tọsan toru, a gba àṣẹ láti ṣe bẹẹ, tí yóò si dohùn, torí òpó anfaani lo wá nìdí rẹ. Nígbà tó ń ṣàlàyé lórí bí ẹka aladani àti àwọn ileeṣẹ ṣe leè kopa nìdí gbingbin èwe ọlá náà torí owó pupọ tó wá nídìí rẹ, Akeredolu ni àwọn gbọdọ gba àṣẹ na, láti rí dájú pé wọn kò loo nílò kulo.  Ọpọ biliọnu náírà ni idokowo náà yóò gbà, gbogbo agbaye sì ti ní èwe igbó tí wọn gbìn ni Ìpínlẹ Ondo lo dára julọ lagbaye, kò sì yẹ ká máa sún wọn ni iná. Nígbà tó ń ṣàlàyé ìdí tó fi ń fi arákùnrin si ìbẹrẹ orúkọ rẹ dípò ọlọlá jùlo, Akeredolu ni orúkọ tí bàbá òun ń pè òun láti kékeré ni òun padà sí, òun kò si fẹ òye kankan.Akeredolu tún ṣàlàyé pé, òun fẹràn ìpínlẹ òun àti ìlú Ọwọ, tíì ṣe ìlú abinibi oun, ní òun ṣe dù ipò gomina, àwọn ará ìlú Ọwọ sì lo wà bẹ òun nilu Ibadan, láti wá dù ipò náà.Isẹ asofin tí mo ń ṣe tó mi, àmọ ìlú ko le è pé mi, kí n má jẹ, ní mo ṣe dù ipo gómìnà, mo sì gbà pé Ọlọrun fẹ ki n se ni.O fikùn pé, ara àwọn àfojúsùn òun gẹgẹ bíi Gómìnà ni lati mú amugbooro bá eto ọrọ aje nipinlẹ Ondo, èyí tó tọ tí fò sókè ga láti mílíọnù lọnà eedegberin náírà si biliọnu méjì náírà báyìí.A ti pese ọpọ àwọn ohun èlò amayedẹrun si ìpínlẹ Ondo, tá si tún ṣe àtúnṣe sì àwọn ilé ẹkọ alakọbẹrẹ wá, a ti ṣe ọpọ nkan tó ṣe mú yangàn dáadáa, a sì dúpẹ lọwọ Ọlọrun. Owó gọbọi wá nídìí oko-owo igbó gbingbin, Ìpínlẹ Ondo kò ní pẹ gba àṣẹ láti gbin - Akeredolu Akeredolu, nígbà tó ń ṣàlàyé ìdí tí Ìpínlẹ Ondo ṣe fà sẹyìn nínú èsi idanwo asejade làwọn ilé ẹkọ gírámà, ó ṣàlàyé pé, àwọn akẹkọọ nipinlẹ náà ń ṣe daada àmọ ó ni bí ọmọ ṣe pọ sì láti jókòó ṣe idanwo asejade ilé ẹkọ gírámà, ní wọn se n tó àṣeyọrí ìpínlẹ kọọkan sí.Lórí ajakalẹ àrùn Coronavirus, Akeredolu ni àjálù ńlá ni àrùn náà, ìpínlẹ Ondo sì ti dangajia nítorí àwọn tí ni oriri tẹlẹ nípa itọju ibà lassa, tó ti kọkọ bá wọn fínra.A ti pàṣẹ kí àwọn ọmọ má ṣe lọ sí ilé ẹkọ nítorí Coronavirus, ó sì ti ṣe ìpalára fún ọrọ aje wá, a sì ti ń fún àwọn èèyàn ní èròjà oúnjẹ, láti mú kí ayé dẹrun fún wọnO ṣàlàyé pé, àwọn ọlọpàá méjì tí wọn wá láti Eko sì Ondo lo mú kí owoja àrùn Covid-19 lè sì ni Ondo, tí àwọn fi ní alárùn mẹjọ, tí mẹta sì yí lọ sílè nínú wọn. Owó gọbọi wá nídìí oko-owo igbó gbingbin, Ìpínlẹ Ondo kò ní pẹ gba àṣẹ láti gbin - Akeredolu Bí àwọn ènìyàn ṣe ń wọ Ondo kò yẹ wá, a ti bá àwọn ọlọpàá ṣe ipade pé àwọn ènìyàn wọn ń gba owó láti jẹ ki awọn eniyan wọlé, tí wọn si ti ṣèlérí láti ja ọrọ náà kunra si, ọrọ tí aarẹ Buhari sì sọ lọjọ Aje sì ti mú kó nira bayii láti rinrin àjò láti ìlú kan si òmíràn. Gbógbo ohun tí aarẹ sọ ni àwa ń ṣe. Kódà ó ti di dandan láti lo ibomu, tá si ti ń rán ibomu lọwọ, bẹẹ la tún yàgò fún ara wa pẹlú ṣíṣe isede. Àmọ àwọn èèyàn wa kò gbọràn pé, kí wọn mase lọ sí ọjà mọ. Sísun mọra pọ leè ṣe àkóbá, ó sì dáa kí wọn máa patẹ síwájú ilé wọn, dípò lílọ sì ọjà.Nígbà tó ṣàlàyé ipò tí irẹsi tí ìjọba àpapọ pín fun ìpínlẹ Ondo wa, gomina ní ọrọ oselu kò sì níbi ọrọ Irẹsi náà rara.Iresi tá gba, a rí díẹ nínú rẹ tí kò dáa, àmọ kò pọ rárá, wọn ní ká dá èyí tó ti bajẹ padà, ki wọn parọ rẹ fún wa. Kò si bí a ṣe máa gba tirela Irẹsi mẹta, tí a kò ní rí èyí tó ti bajẹ nibẹ nítorí wọn tí kò àwọn Irẹsi náà kalẹ, ọjọ tí pẹ. Kini Yoruba international passport? Lórí ìpèsè ohun ìdẹrùn fún aráàlú lásìkò igbele Coronavirus, Akeredolu ni òun kò ní kí ẹnikẹni mase tá ọjà, àwọn wọn kan ni kí wọn má sú pọ ni.Ó ní awon onimoto tí kò leè ṣíṣe nìkan ni ọrọ yìí kan, táwọn sì ń ṣàn owó oṣù fún àwọn òṣìṣẹ ọba, bẹẹ ni àwọn tí ń ṣe ìpèsè oúnjẹ fún àwọn tí kò rí oúnjẹ jẹ.Nípa ṣíṣe ayẹwo fáwọn alárùn Coronavirus àti ẹsùn pé àwọn gómìnà ń fi àrùn náà pá owó ni, Akeredolu ni ìjọba àpapọ kò tii fún ẹnikẹni lowo, bẹẹ sì ni banki agbaye lọ fẹ yà àwọn lowo, kii sì ṣe ọfẹ, àwọn yóò san owó náà padà.Gẹgẹ bí ìpínlẹ to ni epo robi àti eto eto idokowo, gomina ni ipo karùn-ún ni ìpínlẹ Ondo wá, isẹ ribiribi tí àwọn sí ń gbé ṣe lo ń fà àwọn olokoowo wá sí Ondo.Lórí ìpèsè àwọn ohun èlò amayedẹrun si agbegbe Ikalẹ, gomina Akeredolu wa rọ awon ọmọ bibi agbegbe naa pé kí wọn fi ọkàn balẹ, nítorí wọn kò ní pẹ máa wa ohun àlùmọọnì bítúmẹnì tó sodo sì agbegbe Ikalẹ, tí ibùdó ojú omi yóò sì tẹdo sí àgbègbè náà pẹlu.Lórí ọjà tó gbé owó lórí lásìkò Coronavirus yìí, gomina woye pe, àwa ara ilu ko feran ara wa, ìdí di nìyí tí wón se n gbe owo lè èròjà gbogbo, ìwọnba sì ni ìjọba leè ṣe lórí rẹ. Nígbà tó ń sọrọ lórí igbesẹ riro àwọn obìnrin lágbára àti ìwòsàn àrùn jẹjẹrẹ, Akeredolu gbé oriyin fun aya rẹ, Betty, fún isẹ takuntakun tó ń ṣe, pẹlú àfikún pe ó tún ń kọ àwọn ọmọdébìnrin ni onírúurú isẹ ọwọ, kí wọn leè dá dúró fúnra wọn.Lórí ṣíṣe ṣáá kejì lórí aleefa, Akeredolu ni laipẹ ni ìpolongo ibo yóò bẹrẹ, tí Ọlọrun bá sì ní òun yóò ṣe ṣáá kejì, kò sì wàhálà, ohun tí Ọlọrun yóò ṣe, ni òun ń dúró de.O wa pàrọwà sáwọn èèyàn ìpínlẹ Ondo láti fọkàn balẹ torí ohun rere sí ń bọ nipinlẹ náà, tó sì rọ wọn láti jẹ ki itẹsiwaju wá nínú iṣejọba. Ijọba ipinlẹ Ondo ni awọn ti ṣawari owo kan to le ni biliọnu mẹrin naira to pamọ sinu aṣuwọn ifowopamọsi idakọnkọ kan fun odindi ọdun mẹwaa. : Ondo state money: Ìjọba Ondo ṣàwárí N4.3bílíọnù tó farapamọ fọdún mẹwàá 